RÅDETS FORORDNING (EF) Nr. 921/96 af 13. maj 1996 om ændring af forordning (EF) nr. 2178/95 om åbning og forvaltning af fællesskabstoldkontingenter og -lofter for visse industri- og fiskerivarer med oprindelse i Estland, Letland og Litauen og om retningslinjer for tilpasning af disse kontingenter og lofter, og om ændring af forordning (EF) nr. 1798/94 om åbning og forvaltning af fællesskabskontingenter for visse landbrugsvarer med oprindelse i Bulgarien, Ungarn, Polen, Rumænien, Slovakiet og Tjekkiet og om retningslinjer for tilpasning af disse kontingenter (1994-1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til akten vedrørende Finlands, Sveriges og Østrigs tiltrædelse,

under henvisning til Kommissionens forslag, og

ud fra følgende betragtninger:

I præferenceaftalerne mellem Det Europæiske Fællesskab på den ene side og Polen, Estland, Letland og Litauen på den anden side (i det følgende benævnt »tredjelande«) er det fastsat, at visse produkter med oprindelse i disse lande ved indførsel i Fællesskabet inden for rammerne af toldkontingenter eller -lofter kan begunstiges af reducerede toldsatser eller nultoldsatser;

som følge af Finlands, Sveriges og Østrigs tiltrædelse bør disse indrømmelser tilpasses bl.a. under hensyn til de ordninger for samhandel med fiskeri- og tekstilprodukter, som fandtes i Finland, Sverige og Østrig på den ene side og Polen, Estland, Letland og Litauen på den anden;

der er derfor sonderende drøftelser i gang mellem de pågældende tredjelande med henblik på indgåelse af tillægsprotokoller til de nævnte aftaler;

disse tillægsprotokoller har imidlertid på grund af for korte frister ikke kunnet træde i kraft den 1. januar 1995;

Fællesskabet skal derfor i overensstemmelse med artikel 76, 102 og 128 i tiltrædelsesakten af 1994 træffe de nødvendige foranstaltninger for at afhjælpe denne situation; disse foranstaltninger skal tage form af autonome fællesskabstoldkontingenter og -lofter, der omfatter de aftalebaserede præferentielle toldkontingenter og -lofter, som Finland, Sverige og Østrig anvender;

i henhold til forordning (EF) nr. 1275/95 (1), har Rådet indført visse procedurer til gennemførelse af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Estland på den anden side; der bør derfor i henhold til denne aftales artikel 13, stk. 2 og 3, åbnes fællesskabstoldkontingenter for visse landbrugsprodukter som fastsat i bilag V;

i henhold til forordning (EF) nr. 2125/95 (2), har Kommissionen åbnet toldkontingenter for konserverede svampe henhørende under KN-kode 0711 90 40, 2003 10 20 og 2003 10 30 i overensstemmelse med tilpasningerne og overgangsforanstaltningerne til gennemførelse inden for landbrugssektoren af de aftaler, der er afsluttet inden for rammerne af de multilaterale handelsforhandlinger under Uruguay-runden som fastsat i forordning (EF) nr. 3290/94 (3); det er derfor nødvendigt at afskaffe de toldkontingenter med løbenumrene 09.6115 og 09.6239 (svampe under KN-kode 0711 90 40, 2003 10 20 og 2003 10 30), som blev åbnet ved forordning (EF) nr. 1798/94 (4), til gennemførelse af de præferencer, der er fastsat i Europaaftalerne med Bulgarien og Rumænien;

det er fastsat i tillægsprotokol nr. 2 til Europaaftalerne mellem Det Europæiske Fællesskab på den ene side og Bulgarien og Rumænien på den anden, at åbningen af toldkontingenter til nulsats som fastsat i bilag III til forordning (EF) nr. 1798/94 for perioden fra den 1. juli 1996 til den 30. juni 1997 fremrykkes til perioden fra den 1. juli 1995 til den 30. juni 1996;

Rådets forordning (EF) nr. 2179/95 (5), indeholder de autonome og midlertidige tilpasninger af visse landbrugsindrømmelser fastsat i Europaaftalerne; disse indrømmelser bør udvides til de produkter, der er anført i bilag II og III i forordning (EF) nr. 1798/94;

følgelig bør forordning (EF) nr. 2178/95 (6), og (EF) nr. 1798/94 ændres med virkning fra den 1. januar 1995 -

UDSTEDT FØLGENDE FORORDNING:

Artikel 1

I forordning (EF) nr. 2178/95 foretages følgende ændring:

1) I artikel 1 erstattes ordene »bilag I, II, III og IV« med »bilag I-VIII«.

2) Bilag IV erstattes med teksten i bilag I til denne forordning.

3) Bilag V, VI, VII og VIII i bilag II til denne forordning tilføjes.

Artikel 2

I forordning (EF) nr. 1798/94 foretages følgende ændring:

1) Artikel 1 affattes således:

»Artikel 1

De varer med oprindelse i Bulgarien, Ungarn, Polen, Rumænien, Slovakiet og Tjekkiet, som er opført i bilag I, II, III og IV til denne forordning, er omfattet af toldpræferencer inden for rammerne af fællesskabstoldkontingenter efter bestemmelserne i nævnte bilag, jf. dog forordning (EF) nr. 2179/95.«

2) I bilag II og III slettes de kontingenter, der svarer til løbenumrene 09.6115 og 09.6239.

3) I bilag II slettes henvisningerne til Bulgarien og Rumænien.

4) I bilag III erstattes ordene »1996 - 30. juni 1997« med »1995 - 30. juni 1996«.

5) Bilag IV i bilag III til denne forordning tilføjes.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. maj 1996.

På Rådets vegne

S. AGNELLI

Formand

(1) EFT nr. L 124 af 7. 6. 1995, s. 1.

(2) EFT nr. L 212 af 7. 9. 1995, s. 16. Forordningen er ændret ved forordning (EF) nr. 2723/95 (EFT nr. L 283 af 25. 11. 1995, s. 12).

(3) EFT nr. L 349 af 31. 12. 1994, s. 105.

(4) EFT nr. L 189 af 23. 07. 1994, s. 1. Forordningen er ændret ved forordning (EF) nr. 2485/94 (EFT nr. L 265 af 15. 10. 1994, s. 5).

(5) EFT nr. L 223 af 20. 9. 1995, s. 29.

(6) EFT nr. L 223 af 20. 9. 1995, s. 1.

BILAG I

»BILAG IV

Liste over tekstilvarer med oprindelse i Letland og Litauen, der er omfattet af toldlofter med toldfrihed

>TABELPOSITION>

BILAG II

»BILAG V

Liste over varer med oprindelse i Estland, der er omfattet af autonome fællesskabstoldkontingenter på basis af en årlig kontingentperiode fra den 1. januar 1995

>TABELPOSITION>

BILAG VI

Liste over landbrugsvarer med oprindelse i Estland, der er omfattet af toldkontingenter med reducerede toldsatser eller nultoldsatser

>TABELPOSITION>

BILAG VII

Liste over varer med oprindelse i Letland, der er omfattet af autonome fællesskabstoldkontingenter på basis af en årlig kontingentperiode fra den 1. januar 1995

>TABELPOSITION>

BILAG VIII

Liste over varer med oprindelse i Litauen, der er omfattet af autonome fællesskabstoldkontingenter på basis af en årlig kontingentperiode fra den 1. januar 1995

>TABELPOSITION>

BILAG III

»BILAG IV

Liste over varer med oprindelse i Polen, der er omfattet af autonome fællesskabstoldkontingenter på basis af en årlig kontingentperiode fra den 1. januar 1995

>TABELPOSITION>